CELEX: 32016D1634
Language: hu
Date: 2016-08-30 00:00:00
Title: A Politikai és Biztonsági Bizottság (KKBP) 2016/1634 határozata (2016. augusztus 30.) az Európai Unió líbiai integrált határigazgatást segítő missziója (EUBAM Líbia) misszióvezetőjének kinevezéséről (EUBAM Líbia/1/2016)

10.9.2016   
            
            
               HU
            
            
               Az Európai Unió Hivatalos Lapja
            
            
               L 243/10
            
         A POLITIKAI ÉS BIZTONSÁGI BIZOTTSÁG (KKBP) 2016/1634 HATÁROZATA
   (2016. augusztus 30.)
   az Európai Unió líbiai integrált határigazgatást segítő missziója (EUBAM Líbia) misszióvezetőjének kinevezéséről (EUBAM Líbia/1/2016)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikke harmadik bekezdésére,
   tekintettel az Európai Unió líbiai integrált határigazgatást segítő missziójáról (EUBAM Libya helyesen: EUBAM Líbia) szóló, 2013. május 22-i 2013/233/KKBP tanácsi határozatra (1) és különösen annak 9. cikke (1) bekezdésére,
   mivel:
   
               (1)
            
            
               A Politikai és Biztonsági Bizottság (PBB) a 2013/233/KKBP határozat 9. cikkének (1) bekezdése értelmében és a Szerződés 38. cikkével összhangban felhatalmazással rendelkezik arra, hogy meghozza az Európai Unió líbiai integrált határigazgatást segítő missziójának (EUBAM Líbia) politikai ellenőrzésére és stratégiai irányítására vonatkozó megfelelő határozatokat, ideértve a misszióvezető kinevezéséről szóló határozatot is.
            
         
               (2)
            
            
               A PBB 2013. május 24-én elfogadta az EUBAM Líbia misszióvezetőjeként a 2013. május 22. és 2014. május 21. közötti időszakra Antti Juhani HARTIKAINEN-t kinevező EUBAM Libya [helyesen: Líbia]/1/2013 határozatot (2).
            
         
               (3)
            
            
               A PBB 2014. április 30-án elfogadta az EUBAM Líbia misszióvezetőjeként Antti Juhani HARTIKAINEN-nek adott megbízatás 2015. május 21-ig történő meghosszabbításáról szóló EUBAM Libya [helyesen: Líbia]/3/2014 határozatot (3).
            
         
               (4)
            
            
               A Tanács 2016. július 18-án elfogadta a 2013/233/KKBP határozat módosításáról és 2017. augusztus 21-ig történő meghosszabbításáról szóló (KKBP) 2016/1339 határozatot (4).
            
         
               (5)
            
            
               Az Unió külügyi és biztonságpolitikai főképviselője 2016. augusztus 16-án azt javasolta, hogy 2016. szeptember 1-től Vincenzo TAGLIAFERRI-t nevezzék ki az EUBAM Líbia misszióvezetőjévé,
            
         ELFOGADTA EZT A HATÁROZATOT:
   1. cikk
   A Politikai és Biztonsági Bizottság a 2016. szeptember 1. és 2017. augusztus 21. közötti időszakra Vincenzo TAGLIAFERRI-t nevezi ki az Európai Unió líbiai integrált határigazgatást segítő missziójának (EUBAM Líbia) misszióvezetőjévé.
   2. cikk
   Ez a határozat az elfogadásának napján lép hatályba.
   
      Kelt Brüsszelben, 2016. augusztus 30-án.
      
         
            a Politikai és Biztonsági Bizottság részéről
         
         
            az elnök
         
         W. STEVENS
      
   
   
      (1)  HL L 138., 2013.5.24., 15. o.
   
   
      (2)  A Politikai és Biztonsági Bizottság 2013/254/KKBP határozata (2013. május 24.) az Európai Unió líbiai integrált határigazgatást segítő missziója (EUBAM Libya) misszióvezetőjének kinevezéséről (EUBAM Libya/1/2013) (HL L 147., 2013.6.1., 13. o.).
   
      (3)  A Politikai és Biztonsági Bizottság 2014/258/KKBP határozata (2014. április 30.) az Európai Unió líbiai integrált határigazgatást segítő missziója (EUBAM Libya/3/2014) (EUBAM Libya) misszióvezetőjének adott megbízatás meghosszabbításáról (HL L 136., 2014.5.9., 25. o.).
   
      (4)  A Tanács (KKBP) 2016/1339 határozata (2016. augusztus 4.) az Európai Unió líbiai integrált határigazgatást segítő missziójáról (EUBAM Líbia) szóló 2013/233/KKBP tanácsi határozat módosításáról és meghosszabbításáról (HL L 212., 2016.8.5., 111. o.).